
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 770 


19 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση των Ν.Π. «Αθλητικός Οργανισμός Δήμου 

Αλίμου» και «Δημοτικό Γυμναστήριο Αλίμου». 1 

Τροποποίηση της 996/15.1.1993 απόφασης του Νο¬ 
μάρχη Ανατολικής Αττικής. 2 

Τροποποίηση συστατικής πράξης και διεύρυνση δρα¬ 
στηριοτήτων της Δημοτικής Επιχείρησης παραγω¬ 
γής και διάθεσης υφαντών Κ.Ε.Κ. Μάνδρας. 3 

Σύσταση Νομικού Προσώπου στο Δήμο Ευεργέτουλα 
Ν. Λέσβου με την επωνυμία «Κέντρο Ανοιχτής Προ¬ 
στασίας Ηλικιωμένων (ΚΑΠΗ)». 4 

Σύσταση Νομικού Προσώπου Δημοσίου Δικαίου στο 
Δήμο Αμυνταίου με την επωνυμία «Δημοτικό Αθλη¬ 
τικό Κέντρο Αμυνταίου». 5 

Σύσταση αμιγούς Δημοτικής Επιχείρησης στον Δήμο 
Αμυνταίου Ν. Φλώρινας με την επωνυμία «Δημοτική 

Επιχείρηση Ανάπτυξης Αμυνταίου». 6 

Τροποποίηση της 21140/3.7.1989 απόφασης του Νο¬ 
μάρχη Ιωαννίνων περί σύστασης αμιγούς Κοινοτι¬ 
κής Επιχείρησης με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΚΑΙ ΤΟΥΡΙΣΤΙΚΗΣ 

ΑΝΑΠΤΥΞΗΣ ΚΡΥΦΟΒΟΥ». 7 

Έγριση Οργανισμού Εσωτερικής Υπηρεσίας του 
Κ.Α.Π.Η. Δ.Δ. Ψαχνών, Δήμου Μεσσαπίων, Νομού 

Εύβοιας. 8 

Έγκριση Οργανισμού Εσωτερικής Υπηρεσίας του 
Κ.Α.Π.Η.Δ.Δ. Πολιτικών Δήμου Μεσσαπίων, Νομού 
Εύβοιας. 9 


ΑΠΟΦΑΣΕΙ Σ 

Αριθ. 22614 (1) 

Συγχώνευση των Ν.Π. «Αθλητικός Οργανισμός Δήμου 
Αλίμου» και «Δημοτικό Γ υμναστήριο Αλίμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την αριθμ. 34514/17.11.1995 απόφαση του Περιφε¬ 
ρειακού Διευθυντή Νομ. Αθηνών που αφορά τη σύσταση 
στο Δήμο Αλίμου ιδίου Νομικού Προσώπου με το όνομα 


«Αθλητικός Οργανισμός Δήμου Αλίμου» και δημοσιεύθη- 
κε στο Φ.Ε.Κ. 988/30.11,1995τ.Β'. 

2. Την αριθμ. οικ. 21362/5.4.2001 απόφαση του Γενικού 
Γραμματέα Περιφέρειας Αττικής που αφορά την προ¬ 
σαρμογή των συστατικών πράξεων των Ν.Π. με το όνομα 
«Δημοτικό Γ υμναστήριο Α' και Β' Αλίμου» στις διατάξεις 
τουΔ.Κ.Κ. και την σύσταση ιδίου Ν.Π. στο Δήμο Αλίμου με 
το όνομα «Δημοτικό Γ υμναστήριο Α' και Β' Αλίμου». 

3. Τις διατάξεις του άρθρου 203 του Π.Δ. 410/1995 
(Δ.Κ.Κ.) 

4. Την αριθμ. 128/2001 απόφαση του Δημοτικού Συμ¬ 
βουλίου του Δήμου Αλίμου για συγχώνευση των Ν.Π. 
«Αθλητικός Οργανισμός Δήμου Αλίμου» & «Δημοτικό Γ υ¬ 
μναστήριο Α' και Β' Αλίμου» αποφασίζουμε: 

1. Συστήνουμε στο ΔΗΜΟ ΑΛΙΜΟΥ του Νομού Αττικής 
Νομικό Πρόσωπο με το όνομα «Αθλητικός Οργανισμός 
Δήμου Αλίμου» το οποίο διέπεται από τις διατάξεις του 
άρθρου 203 του Π.Δ. 410/1995 (Δ.Κ.Κ.) και περιλαμβάνει 
τα Ν.Π. «Αθλητικός Οργανισμός Δήμου Αλίμου» & «Δημο¬ 
τικό Γ υμναστήριο Α' και Β' Αλίμου». 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Α) Η οργάνωση, λειτουργία, διαχείριση και συντήρηση 
των αθλητικών εγκαταστάσεων του Δήμου Αλίμου (Αθλη¬ 
τικό κέντρο, Κολυμβητήριο, Γήπεδα αθλοπαιδιών, Α' και 
Β' Δημοτικά Γ υμναστήριο, Κλειστό Γ υμναστήριο κ.λπ.). 

Β) Η δημιουργία μιας πολύπλευρης υποδομής για ολο¬ 
κληρωμένα προγράμματα άθλησης στη συνοικία, στο 
σχολείο, στα σωματεία. 

Γ) Η καλλιέργεια και η ανάπτυξη του Μαζικού - Λαϊκού 
Αθλητισμού με την αξιοποίηση των προγραμμάτων μαζι¬ 
κού αθλητισμού, για την πρόσληψη καταλλήλου ειδικευ¬ 
μένου προσωπικού (Γυμναστές, Προπονητές κ.λπ.) για 
την καλλιέργεις των σωματικών και πνευματικών ικανοτή¬ 
των των κατοίκων του Αλίμου, των δύο φύλων και ηλικιών. 

Δ) Η συνεργασία με τους Αθλητικούς Συλλόγους και 
τους λοιπούς μαζικούς φορείς της περιοχής, τις ομο¬ 
σπονδίες των Αθλημάτων της Γ.Γ.Α., το Υπουργείο Πολι¬ 
τισμού και κάθε άλλο αρμόδιο φορέα για την επίτευξη των 
σκοπών του. 

3. ΠΕΡΙΟΥΣΙΑ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η μεταβιβασθείσα χωρίς αντάλλαγμα, κατά τις διατά- 
ξειςτου άρθρου 14του Ν. 2880/2001, κυριότητα και κάθε 
άλλο εμπράγματο δικαίωμα επί κινητών και ακινήτων του 
Δημοσίου τα οποία χρησιμοποιούνται από το Ν. Π .Δ.Δ. για 

την εκπλήρωση του σκοπού του με την επιφύλαξη των πε¬ 
ρί κληρονομιών, κληροδοσιών και δωρεών διατάξεων. 

4. ΠΟΡΟΙ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α. Από τις πιστώσεις του άρθρου 25 του Ν. 1828/1989 
του προϋπολογισμού του Υπουργείου Εσωτερικών, Δημό¬ 
σιας Διοίκησης και Αποκέντρωσης, καλύπτονται στο εξής 
και οι δαπάνες λειτουργίας και συντήρησης του ανωτέρω 
Νομικού Προσώπου, καθώς και οι δαπάνες μισθοδοσίας 
του προσωπικού του. Οι εν λόγω πιστώσεις ενισχύονται με 
τα ποσά της επιχορήγησης που έχουν προβλεφθεί στον 
προϋπολογισμό της Γενικής Γραμματείας Αθλητισμού 
του Υπουργείου Πολιτισμού για το σκοπό αυτό. 

Με Απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που λαμβάνεται μετά από 
γνώμη της ΚΕΔΚΕ, οι ανωτέρω πιστώσεις κατανέμονται 
για την κατ’ έτος υποχρεωτική επιχορήγηση των δήμων 
και κοινοτήτων, στην εποπτεία των οποίων υπήχθησαν τα 
πρώην Εθνικά Γυμναστήρια, Εθνικά Στάδια και Εθνικά 
Αθλητικά Κέντρα. 

β. Επιχορηγήσεις και κάθε είδους παροχή από το Κρά¬ 
τος ή από οποιοδήποτε άλλο οργανισμό, Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς το Δήμο για λογαριασμό του. 

γ. Η Ετήσια επιχορήγηση του Δήμου Αλίμου ύψους 
15.000.000 δρχ.. 

δ. Κάθε είδους προσφορές, δωρεές, κληρονομιές και 
κληροδοσίες. 

ε. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

στ. Πρόσοδοι από την υπηρεσία του. 

ζ. Έκτακτες επιχορηγήσεις του Δήμου Αλίμου προς το 
Νομικό Πρόσωπο. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης: 

1. Από τις διατάξεις της Απόφασης αυτής προκαλείται 
δαπάνη σε βάρος του προϋπολογισμού του Δήμου Αλί¬ 
μου, ύψους 15.000.000 δρχ. για το οικονομικό έτος 2001 
και 15.000.000 δρχ. για καθένα από τα επόμενα οικονομι¬ 
κά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό οικ. έτους 2001 του Δήμου Αλίμου ύψους 
15.000.000 δρχ. σε βάρος του Κ.Α. 411.9ε. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Μαΐου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 23224 (2) 

Τροποποίηση της 996/15.1.1993 απόφασηςτου Νομάρχη 
Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την αριθμ. 996/15.1.1993 απόφαση του Νομάρχη 
Ανατολικής Αττικής που δημοσιεύτηκε στο Φ.Ε.Κ. 
11.2.1993τ.Β', και αφορά τη σύσταση Ν.Π. στο Δήμο Νέ¬ 
ας Ερυθραίας με το όνομα «Αθλητικός Οργανισμός Δή¬ 
μου Νέας Ερυθραίας». 


2. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

3. Τις αριθμ. 208/2000 και 269/2000 αποφάσεις του Δη¬ 
μοτικού Συμβουλίου του Δήμου Νέας Ερυθραίας, απο¬ 
φασίζουμε: 

Τροποποιούμε το άρθρο 3 περ. α) της αριθμ. οικ. 
996/15.1.1993 απόφασης του Νομάρχη Ανατολικής Αττι¬ 
κής ως εξής: 

3. Πόροι: 

α) Ετήσια επιχορήγηση του Δήμου 10.000.000 δρχ. 

Κατά τα λοιπά ισχύει ως έχει η αριθμ. 996/15.1.1993 
απόφαση του Νομάρχη Ανατολικής Αττικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μαΐου 2001 

Ο Γ ενικός Γ ραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

-♦- 

Αριθ. 3949 (3) 

Τ ροποποίηση συστατικής πράξης και διεύρυνση δραστη¬ 
ριοτήτων της Δημοτικής Επιχείρησης παραγωγής και 
διάθεσης υφαντών Κ.Ε.Κ. Μάνδρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις Διατάξεις των άρθρων 277-285 και 287 του Δημο¬ 
τικού και Κοινοτικού Κώδικα Π.Δ. 410/1995. 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωσητης Περιφέρειας Ρύθμιση θεμάτων για την 
Τοπ. Αυτ/ση και άλλες διατάξεις», και ειδικότερα του άρ¬ 
θρου 11 παρ. 22 ιδίου Νόμου. 

3. Την αριθ.2422/16.4.1996 απόφασή μας με την οποία 
συστάθηκε η Δημοτική Επιχείρηση Παραγωγής και Διά¬ 
θεσης Υφαντών Κ.Ε.Κ. Μάνδρας (απόφαση Δ.Σ. 
155/1995). 

4. Την αριθ. 1965/22.3.1999 απόφασή μας περί «Τροπο¬ 
ποίησης της Συστατικής Πράξης της Δημοτικής Επιχεί¬ 
ρησης παραγωγής & διάθεσης υφαντών ΚΕΚ Μάνδρας 
ως προς την Διοίκηση σύμφωνα με τις διατάξεις του άρ¬ 
θρου 11 παρ.23 του Ν. 2503/1997» (απόφαση Δ.Σ. 
33/1999). 

5. Την αριθ. 28/2001 απόφαση Δημοτικού Συμβουλίου 
Δήμου Μάνδρας περί «Τροποποίησης συστατικής πρά¬ 
ξης και διεύρυνση δραστηριοτήτων της Δημοτικής Επι¬ 
χείρησης παραγωγής και διάθεσης υφαντών Κ.Ε.Κ. Μάν¬ 
δρας». 

6. Την υποβληθείσα Οικονομοτεχνική Μελέτη, αποφα¬ 
σίζουμε: 

Την Τροποποίηση της αριθ. 2422/6.4.1996 Συστατικής 
Πράξης, μιας και την μετονομασία της Δημοτικής Επιχεί¬ 
ρησης από Δημοτική Επιχείρηση Παραγωγής και διάθε¬ 
σης υφαντών Κ.Ε.Κ. Μάνδρας σε Δημοτική Επιχείρηση 
Ανάπτυξης Δήμου Μάνδρας, καθώς επίσης και την διεύ¬ 
ρυνση των δραστηριοτήτων της Δημοτικής Επιχείρησης 
όπως αναφέρεται κατωτέρω σύμφωνα με την Οικονομο¬ 
τεχνική Μελέτη. 

1. Η παραγωγή και διάθεση παραδοσιακών ενδυμασιών 
όλης της Ελλάδας. 

2. Η εκτέλεση διαφημιστικών, εκπαιδευτικών, επιμορ¬ 
φωτικών, αθλητικών και πολιτιστικών προγραμμάτων κα- 

θώς και προγραμμάτων και μελετών προστασίας του πε¬ 
ριβάλλοντος και γενικότερα κάθε είδους προγραμμάτων 
που χρηματοδοτεί η Ευρωπαϊκή Ένωση και το Ελληνικό 
Κράτος. 

3. Η εκμετάλλευση κυλικείων και αναψυκτηρίωντου Δή¬ 
μου Μάνδρας. 

4. Η διαχείριση των δημοτικών σφαγείων. 

5. Η εκτέλεση εργασιών και δραστηριοτήτων που της 
αναθέτει ο Δήμος. 

6. Η προστασία και διάδοση της Εθνικής πολιτιστικής 
μας κληρονομιάς. 

7. Η ανάπτυξη και εκμετάλλευση υπηρεσιών πληροφο¬ 
ρικής και προηγμένης τεχνολογίας καθώς και Μ.Μ.Ε. 

8. Η εκπόνηση καιπροώθηση προγραμμάτωνπροβολής 
του Δήμου Μάνδρας με εκδόσεις και κάθε άλλο πρόσφο¬ 
ρο μέσο. 

9. Η λειτουργία και διαχείριση του Κ.Ε.Κ. Δήμου Μάν¬ 
δρας και η συμμετοχή σε ΙΕΚ- Ινστιτούτα σπουδών κ.λπ. 

10. Η ανάπλαση και εκμετάλλευση βιομηχανικών χώ¬ 
ρων. 

11. Η κατασκευή τεχνικών έργων κάθε είδους, που ανα¬ 
τίθενται στην Δημοτική Επιχείρηση από φυσικά ή νομικά 
πρόσωπα του ιδιωτικού ή του Δημόσιου τομέα. Ακολού¬ 
θησε λεπτομερής και διεξοδική συζήτηση στην οποία αρ¬ 
κετοί Δημοτικοί Σύμβουλοι έθεσαν τις απόψεις τους για 
την πορεία και το μέλλον της Δημοτικής Επιχείρησης επι- 
σημαίνοντας ότι με τους κατάλληλους χειρισμούς η Δη¬ 
μοτική Επιχείρηση μπορεί να επιτελέσει σημαντικό έργο 
και ρόλο στα πλαίσια της τοπικής κοινωνίας. 

Από την παρούσα απόφαση δεν προκαλείται ουδεμία 
δαπάνη σε βάρος του Προϋπολογισμού του Δήμου Μάν¬ 
δρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 21 Μαΐου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 4648 (4) 

Σύσταση Νομικού Προσώπου στο Δήμο Ευεργέτουλα Ν. 
Λέσβου με την επωνυμία «Κέντρο Ανοιχτής Προστα¬ 
σίας Ηλικιωμένων (ΚΑΠΗ)». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του Ν. 2503/1997 

2) Τις διατάξεις του άρθρου 203 του Δ.Κ.Κ. (Π.Δ. 
410/1995) και του Ν. 2503/1997. 

3) Την αριθμ. 48/2001 απόφαση του Δ.Σ. Ευεργέτουλα 
για σύσταση Νομικού Προσώπου, αποφασίζούμε: 

1) Συνιστούμε στο Δήμο Ευεργέτουλα Νομικό Πρό¬ 
σωπο Δημοσίου Δικαίου με την επωνυμία «ΚΕΝΤΡΟ ΑΝΟΙ¬ 
ΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)». 

2) Σκοπός του Νομικού Προσώπου θα είναι: 

Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων ώστε να παραμείνουν αυ¬ 
τόνομα, ισότιμα και ενεργά μέλη του κοινωνικού συνόλου 
και η έρευνα και η συνεργασία φορέων και πολιτών για τα 
προβλήματα και τις ανάγκες των ηλικιωμένων. 


3) Έδρα του Ν.Π. θα είναι η έδρα του Δήμου Ευεργέ- 
τουλα. 

4) Πόροι του Νομικού Προσώπου θα είναι: 

α) Η Ετήσια επιχορήγηση του Δήμου Ευεργέτουλα πο¬ 
σού 1.000.000 δρχ. για το τρέχον οικονομικό έτος και ίσο 
ποσό για τα επόμενα έτη. 

β) Επιχορήγηση από κάθε άλλη παροχή του Κράτους, 
είτε προς ΚΑΠΗ, είτε προς το Δήμο Ευεργέτουλα για το 
νομικό αυτό πρόσωπο. 

γ) Κάθε είδους εισφορές, συνδρομές, δωρεές, κληρο¬ 
νομιές και, κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Έσοδα από το αντίτιμο των πραγμάτων ή υπηρεσιών 
που παρέχονται από το Ν.Π. 

στ) Πρόσοδοι από τη δική του περιουσία. 

ζ) Κάθε άλλη πρόσοδος. 

5) Το Νομικό Πρόσωπο θα διοικείται από πενταμελές δι¬ 
οικητικό συμβούλιο που θα αποτελείται από: 

α) Τον εκάστοτε Δήμαρχο ή Αντιδήμαρχο που ορίζεται 
απ’ αυτόν ως Πρόεδρο. 

β) Έναν δημοτικό σύμβουλο που ορίζεται με απόφαση 
του Δ.Σ. 

γ) Ένα αιρετό μέλος του ΚΑΠΗ που εκλέγεται ανάμεσα 
στα μέλη του. 

δ) Μία κοινωνική λειτουργό υπάλληλο του Υπουργείου 
Κοινωνικών Υπηρεσιών, της Υπηρεσίας Υγείας Πρόνοιας 
του Ν. Λέσβου που ορίζεται απάτην υπηρεσία της και, 

ε) Μία δημότισσα που προτείνει ο Δήμαρχος και ορίζε¬ 
ται, με απόφαση του Δ.Σ., ανάμεσα σε πρόσωπα τα οποία 
απασχολούνται με ανθρωπιστικά επαγγέλματα ή έχουν 
αποδεδειγμένη προσφορά στα κοινά πράγματα του τό¬ 
που. 

Για όλα τα μέλη του Διοικητικού Συμβουλίου του ΚΑΠΗ 
ορίζοντα ταυτόχρονα και οι αναπληρωτές τους. 

Το Διοικηττκό Συμβούλτο του ΚΑΠΗ εκλέγει από τα μέ¬ 
λη του τον Αντιπρόεδρο και τον Γραμματέα του. 

6) Με απόφασή του το Διοικητικό Συμβούλιο μπορεί να 
λειτουργήσει παραρτήματα σε κάθε Δημοτικό Διαμέρι¬ 
σμα. Μπορεί επίσης από τα μέλη του να συγκροτεί επι¬ 
τροπές με σκοπό τη φροντίδα και την επιμέλεια των χώ¬ 
ρων των παραρτημάτων ή άλλων τομέων δραστηρτότη- 
τας. 

7) Η θητεία των μελώντου Διοικητικού Συμβουλίου ακο¬ 
λουθεί την Δημοτική περίοδο. 

8) Το Ν.Π. εκπροσωπείται στα δικαστήρια και σε κάθε 
αρχή από τον Πρόεδρο του διοικητικού συμβουλίου και 
όταν αυτός απουσιάζει ή κωλύεται, από τον Αντιπρόεδρο. 

9) Με την παρούσα απόφαση προκαλείται, δαπάνη σε 
βάρος του προϋπολογισμού του Δήμου ύψους 1.000.000 
δρχ. κατ’ έτος. Η ως άνω δαπάνη θα καλύπτεται από ίδι¬ 
ους πόρους του Δήμου και από την επιχορήγηση από το 
ΥΠ.ΕΣ.Δ.Δ.Α. για ειδικές υπηρεσίες και από το λογαρια¬ 
σμό «Ειδικευμένα ειδικών σκοπών». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 28 Μαΐου 2001 

Η Γενική Γ ραμματέας Περιφέρειας κ.α.α. 

Ο Γενικός Διευθυντής 
Π. ΣΕΡΑΪΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3066 (οικ.) (5) 

Σύσταση Νομικού Προσώπου Δημοσίου Δικαίου στο Δή¬ 
μο Αμυνταίου με την επωνυμία «Δημοτικό Αθλητικό Κέ¬ 
ντρο Αμυνταίου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995 
«Δημοτικός και Κοινοτικός Κώδικας». 

2. Τις διατάξεις του άρθρου 27 του Ν. 2081/1982, που 
ρυθμίζουντον έλεγχο των δαπανών που προκαλούν οι κα¬ 
νονιστικές διοικητικές πράξεις. 

3. Τις διατάξεις του άρθρου 14του Ν. 2880/2001 «Πρό¬ 
γραμμα Πολιτεία για τη μεταρρύθμιση και τον εκσυγχρο¬ 
νισμό της Δημόσιας Διοίκησης και άλλες διατάξεις». 

4. Τηναριθμ. 8401/4/8.3.2001 εγκύκλιο του Υπουργείου 
Εσωτερικών, Δημ. Δ/σης και Αποκ/σης και το γεγονός ότι 
το Δημοτικό Συμβούλιο Αμυνταίου δεν πήρε την απόφα¬ 
ση που προβλέπεται από τις διατάξεις του άρθρου 14 
παρ. 1 του Ν. 2880/2001, αποφασίζουμε: 

Συστήνουμε Νομικό Πρόσωπο Δημοσίου Δικαίου στον Δή¬ 
μο Αμυνταίου με την επωνυμία «Δημοτικό Αθλητικό Κέντρο 
Αμυνταίου» του οποίου ο σκοπός και οι πόροι είναι οι εξής: 

Σκοπός του Νομικού Προσώπου είναι η υποστήριξη του 
Αθλητισμού. 

Πόροι: α) Ετήσια επιχορήγηση του Κράτους. 

β) Ετήσια επιχορήγηση του Δήμου Αμυνταίου. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων υπη¬ 
ρεσιών. 

ε) Πρόσοδοι από την περιουσία του. 

Η διάρκεια του Νομικού Προσώπου είναι αόριστη. 

Το Νομικό πρόσωπο διοικείται από διοικητικό συμβού¬ 
λιο του οποίου η σύνθεση προβλέπεται από τις διατάξεις 
του άρθρου 203παρ. 3του Π. Δ/τος410/1995. 

Το Νομικό Πρόσωπο θα εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπ/σμού και του προ- 
ϋπ/σμού του Δήμου Αμυνταίου το ύψος της οποίας δεν 
μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Φλώρινα, 1 Ιουνίου 2001 
Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ.4544 (6) 

Σύσταση αμιγούς Δημοτικής Επιχείρησης στον Δήμο 
Αμυνταίου Ν. Φλώρινας με την επωνυμία «Δημοτική 
Επιχείρηση Ανάπτυξης Αμυνταίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. - Τις διατάξεις των άρθρων 277 έως 284 και 287 του 
Π.Δ. 410/95 (Δημοτικός και Κοινοτικός Κώδικας). 

2. - Τις αριθ. 25027/9.4.84 και 85050/29.11.84 αποφά¬ 
σεις Υπουργού Εσωτερικών. 


3. - Την αριθ. 88/2000 απόφαση του Δημοτικού Συμβου¬ 
λίου Αμυνταίου. 

4. - Την οικονομοτεχνική μελέτη για τη σύσταση Δημοτι¬ 
κής Επιχείρησης στον Δήμο Αμυνταίου με την επωνυμία 
«Δημοτική Επιχείρηση Ανάπτυξης Αμυνταίου» καιτην από 
8.3.2001 έκθεση αξιολόγησης της από την Δ/νση Σχεδια- 
σμού και Ανάπτυξης της Περιφέρειας Δυτικής Μακεδο¬ 
νίας αποφασίζουμε: 

1. Συστήνουμε στον Δήμο Αμυνταίου του Νομού Φλώρι¬ 
νας αμιγή Δημοτική Επιχείρηση με την επωνυμία «Δημοτι¬ 
κή Επιχείρηση Ανάπτυξης Αμυνταίου». 

2. Σκοποί της επιχείρησης είναι: 

α) Η σύνταξη, προώθηση και υλοποίηση ολοκληρωνέ- 
νου αναπτυξιακού προγράμματος του Δήμου Αμυνταίου. 

β) Η εφαρμογή και καλλιέργεια πολιτιστικών δραστη¬ 
ριοτήτων, με την οργάνωση και λειτουργία πολιτιστικών 
τμημάτων. Η λειτουργία καθενός από τα τμήματα αποφα- 
σίζεται κατά περίπτωση από το Δ.Σ. της επιχείρησης και 
οργανώνεται με βάση σχετικό κανονισμό. 

γ) Η διοργάνωση κάθε είδους πολιτιστικών εκδηλώσε¬ 
ων, ο συντονισμός και η στήριξη πολιτιστικών δραστηριο¬ 
τήτων σε συνεργασία με τους αντίστοιχους φορείς. 

δ) Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αθλητικών τμη¬ 
μάτων. Η λειτουργία καθενός από τα τμήματα αποφασί- 
ζεται κατά περίπτωση από το Δ.Σ. της επιχείρησης και ορ¬ 
γανώνεται με βάση σχετικό κανονισμό. 

ε) Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

στ) Η οργάνωση, λειτουργία και διαχείριση τουριστικών 
υπηρεσιών και δραστηριοτήτων του Δήμου Αμυνταίου, 
καθώς και η δημιουργία και διαχείριση νέων δραστηριο¬ 
τήτων, ιδιαίτερα στον τουριστικό τομέα (Δημοτικά Ανα- 
ψυκτήρια, καταλύματα, τουριστικά καραβάκια στις λί¬ 
μνες, κέντρα ιστορίας και πολιτισμού κ.λ.π.) για: 

• Την παροχή υψηλού επιπέδου υπηρεσιών στους επι¬ 
σκέπτες, 

• Την αξιοποίηση και προβολή των πόρων της περιο¬ 

χής, 

• Την προσπόριση εσόδων για την χρηματοδότηση έρ¬ 
γων κοινωνικής και πολιτιστικής υποδομής κ.λ.π. 

ζ) Η εκπόνηση μελετών, η ανάληψη και υλοποίηση πρω¬ 
τοβουλιών κ.λ.π. γιατηνπροστασίατου περιβάλλοντος, η 
ανάπτυξη περιβαλλοντικών ζητημάτων της περιοχής 
Αμυνταίου, η οργάνωση-υποστήριξη-δημοσιοποίηση 
προγραμμάτων περιβαλλοντικής εκπαίδευσης και ευαι- 
σθητοποίησης κ.λ.π. 

η) Η ανάληψη και υλοποίηση τοπικών, νομαρχιακών, 
περιφερειακών, εθνικών και κοινοτικών προγραμμάτων 
επιμορφωτικού, πολιτιστικού, κοινωνικού, αναπτυξιακού, 
ερευνητικού κ.α. χαρακτήρα. 

θ) Η με αμοιβή ανάληψη ή εκπόνηση μελετών οικονομο¬ 
τεχνικών, αναπτυξιακών, κλπ. για φορείς της Τοπικής Αυ¬ 
τοδιοίκησης, καθώς και η διοργάνωση κάθε είδους εκδή¬ 
λωσης ή η ανάληψη κάθε είδους πρωτοβουλίας και 
δραστηριότητας που εμπίπτει στους σκοπούς της επιχεί¬ 
ρησης. 

ι) Η παροχή υπηρεσιών καθαριότητας και αποκομιδής 
απορριμάτων και καθαριότητας και ευπρεπισμού κοινό¬ 
χρηστων υπαίθριων χώρων, 
ια) Η μελέτη και κατασκευή έργων υποδομής, 
ιβ) Η ίδρυση και λειτουργία κέντρου κοινωνικής πρόνοι- 

ας και παροχής υπηρεσιών πρωτοβάθμιας φροντίδας 
υγείας. 

ιγ) Η ίδρυση και λειτουργία βρεφονηπιακών, παιδικών 
σταθμών και κέντρων δημιουργικής απασχόλησης παι¬ 
διών. 

ιδ) Η ίδρυση και λειτουργία κέντρου πληροφόρησης νέ¬ 
ων. 

ιε) Η υλοποίηση προγραμμάτων προβολής της ευρύτε¬ 
ρης περιοχής. 

ιστ) Η ανάληψη της ευθύνης διεξαγωγής στης αστικής 
συγκοινωνίας. 

ιζ) Η ίδρυση και λειτουργία ραδιοφωνικού σταθμού. 

ιη) Η έκδοση τοπικής εφημερίδας. 

ιθ) Η ίδρυση γραφείου τελετών. 

κ) Η διαχείριση λαϊκών αγορών και πανηγύρεων. 

κα) Η ανάληψη κάθε σχετικής με την φύση της επιχεί¬ 
ρησης, πρωτοβουλίας και δραστηριότητας, για την πραγ¬ 
ματοποίηση εσόδων και την περαιτέρω διεύρυνση της 
κοινωνικής, πολιτιστικής και αναπτυξιακής αποστολής 
της, αλλά και για την οικονομική αξιοποίηση των έργων 
και υπηρεσιών της. 

3. Η επιχείρηση διοικείται από πενταμελές διοικητικό 
συμβούλιο, και αποτελείται από τους παρακάτω: 

α) Τρεις (3) αιρετούς εκπροσώπους του Δημοτικού Συμ¬ 
βουλίου Αμυνταίου. 

β) Έναν (1) εκπρόσωπο Κοινωνικού ή Πολιτιστικού φο¬ 
ρέα. 

γ) Έναν (1) Δημότη ή κάτοικο του Δήμου Αμυνταίου ο 
οποίος έχει πείρα ή γνώσεις σχετικές με το αντικείμενο 
της Επιχείρησης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί περισ¬ 
σότερους από είκοσι εργαζόμενους. 

4. Η διάρκεια της επιχείρησης είναι είκοσι χρόνια από τη 
δημοσίευση της απόφασης αυτής στην εφημερίδα της 
Κυβερνήσεως. 

5. Έδρα της επιχείρησης είναι η έδρα του Δήμου Αμυ¬ 
νταίου. 

6. Το κεφάλαιο που εκχωρείται στην επιχείρηση είναι 
5.000.000 δρχ. 

7. Πόροι της επιχείρησης είναι τα έσοδα από την άσκη¬ 
ση της δραστηριότητας της, οι πρόσοδοι από την περιου¬ 
σία της, οι εθνικές ή κοινοτικές επιχορηγήσεις ή επιδοτή¬ 
σεις, οι δωρεές, τα κληροδοτήματα, τα κέρδη από τη συμ¬ 
μετοχή της σε άλλους φορείς και κάθε άλλη νόμιμη 
πρόσοδος. 

8. Η επιχείρηση διαλύεται: α) με απόφαση του δημοτι¬ 
κού συμβουλίου, με απόλυτη πλειοψηφίατων μελών του, 
β) όταν λήξει χωρίς να παραταθεί η διάρκεια της, καιγ) σε 
περίπτωση πτώχευσης της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το δημοτικό 
συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Αμυνταίου. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτείατης επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 


ξεις του Δημοτικού και Κοινοτικού Κώδικα και την αριθ. 
25027/84 απόφαση Υπουργού Εσωτερικών (ΦΕΚ 244/84 
τευχ. Β'). 

9. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου Αμυ¬ 
νταίου , ύψους 5.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 1 Ιουνίου 2001 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

-♦- 

Αριθ. 10038 (7) 

Τροποποίηση της 21140/3.7.1989 απόφασης του Νομάρ¬ 
χη Ιωαννίνων περί σύστασης αμιγούς Κοινοτικής Επι¬ 
χείρησης με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ 
ΠΟΛΙΤΙΣΤΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΚΡΥ- 
ΦΟΒΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ 244/19.4.84 τ. Β'. 

3. Την αριθμ. 81/2001 του Δημοτικού Συμβουλίου Αγίου 
Δημητρίου αποφασίζουμε: 

Τροποποιούμε την παρ. 6 της αριθμ. 21140/3.7.1989 
απόφασης του Νομάρχη Ιωαν. ως εξής: 

Ο Δήμος Αγίου Δημητρίου διαθέτει στην επιχείρηση το 
χρηματικό ποσό των 14.063.000 δρχ. ως ίδια συμμετοχή 
στο αρχικό κεφάλαιο της (αύξηση κατά δρχ. 5.000.000). 
Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Αγίου Δη¬ 
μητρίου επιβαρύνεται εφάπαξ με το ποσό των 5.000.000 
δρχ. (Σελ. 37 Κ.Α. 212.9). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ιωάννινα, 5 Ιουνίου 2001 

Ο Γενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 2861 (8) 

Έγριση Οργανισμού Εσωτερικής Υπηρεσίας του 
Κ.Α.Π.Η. Δ.Δ. Ψαχνών, Δήμου Μεσσαπίων, Νομού Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκε ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, οργάνωση, 

στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις των άρθρων 198, 200 και 203, του Π.Δ. 
410/95. 

6. Την αριθ. 86/1999 απόφαση Δημοτικού Συμβουλίου 
Μεσσαπίων περί σύστασης Ν.Π.Δ.Δ. με την επωνυμία ΚΑ- 
ΠΗ ΨΑΧΝΩΝ, που δημοσιεύθηκε στο ΦΕΚ 1433/ 
13.7.1999. 

7. Την αριθ. 11/00 απόφαση του Διοικητικού Συμβουλί¬ 
ου ΚΑΠΗ Δ.Δ. Ψαχνών περί ψήφισης του Ο.Ε.Υ. του ΚΑ- 
ΠΗ. 

8. Την αριθ. 71/200 απόφαση του Δημοτικού Συμβουλί¬ 
ου Μεσσαπίων περί έγκρισης του Ο.Ε.Υ. του ΚΑΠΗ Δ.Δ. 
Ψαχνών. 

9. Το αριθ. 22/19.3.2001 έγγραφο του ΚΑΠΗ Δ.Δ. Ψα¬ 
χνών. 

10. Την από 26.9.2000 (πρακτικό 32°) θετική εισήγηση 
του Υπηρεσιακού Συμβουλίου του αριθ. 5 του Ν. 1188/81 
Ν. Εύβοιας. 

11. Τις αριθ. 5921/23.7.99 (ΦΕΚ 832Τ.Β./16.9.97)και 
αριθ. 5910/23.7.99, (ΦΕΚ 1640/Τ.Β./20.8.99) αποφάσεις 
Γεν. Γραμ. Περιφέρειας Στ. Ελλάδας περί μεταβίβασης 
δικαιώματος υπογραφής με εντολή Γενικού Γραμματέα. 

12. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΚΑΠΗ Ψαχνών ποσού 3.000.000 δρχ. η οποία είναι εγ- 
γεγραμένη στον Κ.Α. 112.2 του προϋπολογισμού αυτού 
αποφασίζουμε: 

Εγκρίνουμε την 11/00 Α.Δ.Σ. ΚΑΠΗ Δ.Δ.Ψαχνών Δήμου 
Μεσσαπίων Ν. Εύβοιας που αφορά στην ψήφιση του ορ¬ 
γανισμού Εσωτερικής Υπηρεσίας κρίνοντας ότι νόμιμα 
έχει ληφθεί, που έχει ως εξής: 

Α'. ΔΙΑΡΘΡΩΣΗ ΥΠΗΡΕΣΙΑΣ ΚΑΠΗ 
Άρθρο 1 

1. Κοινωνική Υπηρεσία. 

2Ύπηρεσία Ιατρείου. 

3. Υπηρεσία Φυσιοθεραπείας. 

4. Υπηρεσία Οικογενειακής Βοηθού. 
δ.Υπηρεσία Εργοθεραπείας. 

6.Υπηρεσία Διοικητική (Γραμματείας-Διαχείρισης). 

Β'. ΠΡΟΒΛΕΠΟΜΕΝΕΣ ΘΕΣΕΙΣ ΠΡΟΣΩΠΙΚΟΥ 
Άρθρο 2 

Οι θέσεις του πάσης φύσεως προσωπικού του ΚΑΠΗ 
κατά κλάδους και βαθμούς σύμφωνα με το άρθρο 15 του 
Οργανισμού Λειτουργίας διαμορφώνεται ως εξής: 

α) Κοινωνικής Λειτουργού ή Κοινωνιολόγου: Μία θέση 
του κλάδου ΤΕ2 ή του κλάδου ΠΕΙ. 
β) Φυσιοθεραπευτή: Μια θέση του κλάδου ΤΕ 10. 
γ) Εργοθεραπεύτρια: Μια θέση του κλάδου ΤΕ18. 
δ) Ιατρού Φυσικής Ιατρικής και Αποκαταστάσεων ή Γη- 
ριάτρου: Μία θέση. 

ε) Αδελφής επισκέπτριας: Μία θέση του κλάδου ΤΕ6 
στ) Οικογενειακής βοηθού: Μία θέση του κλάδου ΥΕ 16. 

Άρθρο 3 

Σύμφωνα με το άρθρο 68 του Ν. 1416/84 το προσωπικό 
υπάγεται: 

α) Το μόνιμο στις διατάξεις του Α' μέρους του Ν. 1188/81 
και β) Των ειδικών θέσεων και το με σχέση εργασίας ιδιω¬ 


τικού δικαίου στις διατάξεις του Γ μέρους του παραπάνω 
Νόμου. 

Γ. ΑΡΜΟΔΙΟΤΗΤΕΣ 

Άρθρο 4 

Κοινωνική Υπηρεσία 

Της Κοινωνικής Υπηρεσίας προΐσταται η αρχαιότερη 
κοινωνική λειτουργός η κοινωνιολόγος σύμφωνα με το 
άρθρο 16παρ. 1 του Οργανισμού Λειτουργίας του ΚΑΠΗ. 

Άρθρο 5 

Υπηρεσία Ιατρείου 

Αυτής προΐσταται ο γιατρός του Κέντρου σύμφωνα με 
το άρθρο 16παρ. 2 του Οργανισμού Λειτουργίας του ΚΑ¬ 
ΠΗ. 

Άρθρο 6 
Φυσιοθεραπεία 

Της Υπηρεσίας Φυσιοθεραπείας προΐσταται η φυσιοθε- 
ραπεύτρια και διεξάγεται σύμφωνα με το άρθρο 16 παρ. 

4 του Οργανισμού Λειτουργίας ΚΑΠΗ. 

Άρθρο 7 

Οικογενειακή βοηθός 

Η υπηρεσία της οικογενειακής βοηθού διεξάγεται σύμ¬ 
φωνα με το άρθρο 16 παρ. 6 του Οργανισμού Λειτουρ¬ 
γίας. 

Άρθρο 8 

Υπηρεσία Γραμματείας Κέντρου. 

Την Υπηρεσία γραμματείας του ΚΑΠΗ ασκούν σύμφω¬ 
να με το άρθρο 15 παρ. 7 του Οργανισμού Λειτουργίας 
δύο από τα μέλη του ΚΑΠΗ ή του Δ.Σ. ΚΑΠΗ. Είναι υπεύ¬ 
θυνοι για την εγγραφή στα αντίστοιχα βιβλία των μελών 
του ΚΑΠΗ, για την είσπραξη βάση αποδείξεωντων μελών. 
Είναι υπεύθυνοι για την αποστολή των αποφάσεων του 
Δ.Σ. προς κάθε αρμόδια υπηρεσία βάσει του άρθρο 9 
παρ.1 και 2 του οργανισμού λειτουργίας και φροντίζουν 
για την έγκαιρη έγκριση των. Διεξάγουν την αλληλογρα¬ 
φία του ΚΑΠΗ, τηρούντο βιβλίο πρωτοκόλλου και γενικά 
οποιαδήποτε εργασία ανήκει στην αρμοδιότητα της 
Γ ραμματείας του ΚΑΠΗ. 

Άρθρο 9 

Διαχείριση τροφίμων-εφοδίων 

Την διαχείριση τροφίμων-εφοδίων του Κέντρου, ασκεί 
μέλος του Δ.Σ. ΚΑΠΗ. Είναι υπεύθυνος για την σωστή πα¬ 
ραλαβή των αγαθών από τους προμηθευτάς, την διάθεση 
τους στο κυλικείο του ΚΑΠΗ, βάση νομίμων δικαιολογητι- 
κών και τον έλεγχο της κατανάλωσής τους. 

Άρθρο 10 

Εργοθεραπεύτρια 

Της Υπηρεσίας Εργοθεραπείας προΐσταται η Εργοθε- 
ραπεύτρία και διεξάγεται σύμφωνα με το άρθρο 16 παρ. 

5 του Οργανισμού Λειτουργίας του ΚΑΠΗ. 

Άρθρο 11 

Οικονομική Διαχείριση 

Την Οικονομική Διαχείριση του ΚΑΠΗ,σύμφωνα με το 
άρθρο 15 παρ. 7 του Οργανισμού Λειτουργίας και το άρ¬ 
θρο 109 του Ν. 1188/81, ασκεί υπάλληλος του Δήμου 
Μεσσαπίων που εκτελεί πρόσθετη εργασία για το σκοπό 
αυτό. 

Αυτός ενημερώνει τα λογιστικά βιβλία του κέντρου βά¬ 
σει των νομίμων δικαιολογητικών, ενημερώνει το βιβλίο 
προϋπολογισμού, συμπληρώνειτις μηνιαίες καταστάσεις 
μισθοδοσίας του προσωπικού, τις καταστάσεις Φ.Μ.Υ., 
τις καταστάσεις ασφαλίσεως προσωπικού στις αντίστοι¬ 
χες χρονικές περιόδους και γενικά κάθε έντυπο που έχει 
σχέση με την οικονομική διαχείριση του Κέντρου. Τέλος 
με εντολή του Δ.Σ. συντάσσει τον απολογισμό και τον 
προϋπολογισμό του ΚΑΠΗ. 

ΆΡΘΡΟ 12 
Ταμειακή Διαχείριση 

Ο Ταμίας του Δήμου Μεσσαπίων σύμφωνα με το άρθρο 
12 του Οργανισμού Λειτουργίας και διαχειρίσεως, έχει 
και την Ταμειακή διαχείριση του ΚΑΠΗ. Είναι υπεύθυνος 
για την φύλαξη των χρημάτων που είναι στη διάθεση του 
Κέντρου. Καταθέτει τα χρήματα που προέρχονται από 
έσοδα -επιχορηγήσεις στην Αγροτική ή Εθνική Τράπεζα 
της Ελλάδας (υπ/μα Ψαχνών) και είναι ο μόνος που πραγ¬ 
ματοποιεί τις αναλήψεις κατόπιν εντολής του Προέδρου 
του Δ.Σ. για την εξόφληση των δαπανών βάσει νομίμων δι- 
καιολογητικών, των καταστάσεων αποδοχών προσωπι¬ 
κού,απόδοσης Φ.Μ.Υ. και γενικά κάθε υποχρέωσης του 
Κέντρου. 

Άρθρο 13 

Αδελφή επισκέπτρια. 

Στο Ιατρείο του Κέντρου σύμφωνα με το άρθρο 16 παρ. 
3 υπηρετεί αδελφή επισκέπτρια της οποίας τα καθήκοντα 
ρυθμίζονται από το ανώτερο άρθρο του οργανισμού. 

Άρθρο 14 

Εθελόντριες Κυρίες 

Σύμφωνα με το άρθρο 16 παρ. 8 του Οργανισμού Λει¬ 
τουργίας, οι εθελόντριες προσφέρουν τις υπηρεσίες 
τους στο Κέντρο κατά τις απογευματινές ώρες, εκτός του 
ωραρίου του προσωπικού. Οργανώνουν μαζί με την κοι¬ 
νωνική λειτουργό ή κοινωνιολόγο εκδηλώσεις του κέ¬ 
ντρου και γενικά συμμετέχουν σε όλα τα προγράμματα, 
βοηθώντας σημαντικά την επιτυχία τους. 

Άρθρο 15 

Δ. Προϊστάμενοι-Αναπλήρωση 

Σύμφωνα με το άρθρο 11 του Οργανισμού Λειτουργίας 
του Προσωπικού του ΚΑΠΗ προΐσταται ο Πρόεδρος του 
Δ.Σ. Αναπληρωτής του Προέδρου του Δ.Σ. στη διοίκηση 
του προσωπικού είναι ο Αντιπρόεδρος του Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 22 Μαρτίου 2001 
Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

-♦- 

Αριθ. 2862 (9) 

Έγκριση Οργανισμού Εσωτερικής Υπηρεσίας του 
Κ.Α.Π.Η.Δ.Δ. Πολιτικών Δήμου Μεσσαπίων, Νομού Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 


2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις των άρθρων 198, 200 και 203, του Π.Δ. 
410/95. 

6. Την αριθ. 123/1998 απόφαση του Κοινοτικού Συμ¬ 
βουλίου Πολιτικών περί σύστασης Ν.Π.Δ.Δ. με την επω¬ 
νυμία ΚΑΠΗ ΠΟΛΙΤΙΚΩΝ, που δημοσιεύθηκε στο ΦΕΚ 
1160/5.11.98. 

7. Την αριθ. 3/99 απόφαση του Διοκητικού Συμβουλίου 
ΚΑΠΗ Δ.Δ. Πολιτικών περί ψήφισης του Ο.Ε.Υ. του ΚΑΠΗ. 

8. Την αριθ. 82/2000 απόφαση του Δημοτικού Συμβου¬ 
λίου Μεσσαπίων περί έγκρισης του Ο.Ε.Υ. του ΚΑΠΗ Δ.Δ. 
Πολιτικών. 

9. Το αριθ. 2/19.3.2001 έγγραφο του ΚΑΠΗ Δ.Δ. Πολιτι¬ 
κών. 

10. Την από 8.7.2000 (πρακτικό 27°) θετική εισήγηση 
του Υπηρεσιακού Συμβουλίου του αρθ. 5 του Ν. 1188/81 
Ν. Εύβοιας. 

11. Τις αριθ. 5921/23.7.99 (ΦΕΚ 83 2Τ.Β./16.9.97) κ' 
αριθ. 5910/23.7.99, (ΦΕΚ 1640/Τ.Β./20.8.99) αποφάσεις 
Γεν. Γραμ. Περιφέρειας Στ. Ελλάδας περί μεταβίβασης 
δικαιώματος υπογραφής με εντολή Γ ενικού Γ ραμματέα. 

12. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΚΑΠΗ Πολιτικών ποσού 2.300.000 δρχ. η οποία είναι 
εγγεγραμένη στον Κ.Α. 112.2του προϋπολογισμού αυτού 
αποφασίζουμε: 

Εγκρίνουμε την 3/99 Α.Δ.Σ. ΚΑΠΗ Δ.Δ. Πολιτικών Δήμου 
Μεσσαπίων Ν. Εύβοιας που αφορά στην ψήφιση του ορ¬ 
γανισμού Εσωτερικής Υπηρεσίας κρίνοντας ότι νόμιμα 
έχει ληφθεί, που έχει ως εξής: 

Α'. ΔΙΑΡΘΡΩΣΗ ΥΠΗΡΕΣΙΑΣ ΚΑΠΗ 
Άρθρο 1 

1. Κοινωνική Υπηρεσία. 

2. Υπηρεσία Ιατρείου. 

3. Υπηρεσία Φυσιοθεραπείας. 

4. Υπηρεσία Οικογενειακής Βοηθού. 

5. Υπηρεσία Εργοθεραπείας. 

6. Υπηρεσία Διοικητική (Γραμματείας - Διαχείρισης). 

Β'. ΠΡΟΒΛΕΠΟΜΕΝΕΣ ©ΕΣΕΙΣ ΠΡΟΣΩΠΙΚΟΥ 
Άρθρο 2 

Οι θέσεις του πάσης φύσεως προσωπικού του ΚΑΠΗ 
κατά κλάδους και βαθμούς σύμφωνα με το άρθρο 15 του 
Οργανισμού Λειτουργίας διαμορφώνεται ως εξής: 

α) Κοινωνικής Λειτουργού ή Κοινωνιολόγου: Μία θέση 
του κλάδου ΤΕ 2 ή του κλάδου ΠΕΙ. 

β) Φυσιοθεραπευτή: Μία θέση του κλάδου ΤΕ 10. 

γ) Εργοθεραπευτρια: Μία θέση του κλάδου ΤΕ10. 

δ) Ιατρού Φυσικής Ιατρικής και Αποκαταστάσεων ή Γη- 
ριάτρου: Μία θέση. 

ε) Αδελφής επισκέπτριας: Μία θέση του κλάδου ΤΕ6. 

στ) Οικογενειακής βοηθού: Μία θέση του κλάδου ΥΕ 16. 

Άρθρο 3 

Σύμφωνα με το άρθρο 68 του Ν. 1416/84 το προσωπικό 
υπάγεται: 

α) Το μόνιμο στις διατάξεις του Α'μέρουςτου Ν. 1188/81 
και β) των ειδικών θέσεων και το με σχέση εργασίας ιδιω¬ 
τικού δικαίου στις διατάξεις του Γ μέρους του παραπάνω 
Νόμου. 

Γ. ΑΡΜΟΔΙΟΤΗΤΕΣ 

Άρθρο 4 

Κοινωνική Υπηρεσία 

Της Κοινωνικής Υπηρεσίας προΐσταται η αρχαιότερη 
κοινωνική λειτουργός η κοινωνιολόγος σύμφωνα με το 
άρθρο 16παρ. 1 του Οργανισμού Λειτουργίας του ΚΑΠΗ. 

Άρθρο 5 

Υπηρεσία Ιατρείου 

Αυτής προΐσταται ο γιατρός του Κέντρου σύμφωνα με 
το άρθρο 16 παρ. 2 του Οργανισμού Λειτουργίας του ΚΑ¬ 
ΠΗ. 

Άρθρο 6 
Φυσιοθεραπεία 

Της Υπηρεσίας Φυσιοθεραπείας προΐσταται η/ο φυσιο- 
θεραπεύτρια/της και διεξάγεται σύμφωνα με το άρθρο 16 
παρ. 4του Οργανισμού Λειτουργίας ΚΑΠΗ. 

Άρθρο 7 

Οικογενειακή βοηθός 

Η υπηρεσία της οικογενειακής βοηθού διεξάγεται σύμ¬ 
φωνα με το άρθρο 16 παρ. 6 του Οργανισμού Λειτουρ- 
γίας. 

Άρθρο 8 

Υπηρεσία Γραμματείας Κέντρου 

Την Υπηρεσία γραμματείας του ΚΑΠΗ ασκούν σύμφω¬ 
να με το άρθρο 15 παρ. 7 του Οργανισμού Λειτουργίας 
δύο από τα μέλη του ΚΑΠΗ ή του Δ.Σ. ΚΑΠΗ. Είναι υπεύ¬ 
θυνοι για την εγγραφή στα αντίστοιχα βιβλία των μελών 
του ΚΑΠΗ, για την είσπραξη βάση αποδείξεων των μελών. 
Είναι υπεύθυνοι για την αποστολή των αποφάσεων του 
Δ.Σ. προς κάθε αρμόδια υπηρεσία βάσει του άρθρο 9 
παρ. 1 και 2 του οργανισμού λειτουργίας και φροντίζουν 
για την έγκαιρη έγκριση των. Διεξάγουν την αλληλογρα¬ 
φία του ΚΑΠΗ, τηρούντο βιβλίο πρωτοκόλλου και γενικά 
οποιαδήποτε εργασία ανήκει στην αρμοδιότητα της 
Γ ραμματείας του ΚΑΠΗ. 

Άρθρο 9 

Διαχείριση τροφίμων-εφοδίων 

Την διαχείριση τροφίμων - εφοδίων του Κέντρου, 
ασκούν δύο μέλη του Δ.Σ. ΚΑΠΗ. Είναι υπεύθυνος για την 
σωστή παραλαβή των αγαθών από τους προμηθευτές, 
την διάθεση τους στο κυλικείο του ΚΑΠΗ βάση νομίμων 
δικαιολογητικών και τον έλεγχο της κατανάλωσης τους. 

Άρθρο 10 

Εργοθεραπεύτρια 

Της Υπηρεσίας Εργοθεραπείας προΐσταται η Εργοθε- 
ραπεύτρια και διεξάγεται σύμφωνα με το άρθρο 16 παρ. 
5 του Οργανισμού Λειτουργίας του ΚΑΠΗ. 


Άρθρο 11 

Οικονομική Διαχείριση 

Την Οικονομική Διαχείριση του ΚΑΠΗ, σύμφωνα με το 
άρθρο 15 παρ. 7 του Οργανισμού Λειτουργίας και το άρ¬ 
θρο 109 του Ν. 1188/81, ασκεί υπάλληλος του Δήμου 
Μεσσαπίων που εκτελεί πρόσθετη εργασία για το σκοπό 
αυτό. 

Αυτός ενημερώνει τα λογιστικά βιβλία του κέντρου βά¬ 
σει των νομίμων δικαιολογητικών, ενημερώνει το βιβλίο 
προϋπολογισμού, συμπληρώνειτις μηνιαίες καταστάσεις 
μισθοδοσίας του προσωπικού, τις καταστάσεις Φ.Μ.Υ., 
τις καταστάσεις ασφαλίσεως προσωπικού στις αντίστοι¬ 
χες χρονικές περιόδους και γενικά κάθε έντυπο που έχει 
σχέση με την οικονομική διαχείριση του Κέντρου. Τέλος 
με εντολή του Δ.Σ. συντάσσει τον απολογισμό και τον 
προϋπολογισμό του ΚΑΠΗ. 

ΆΡΘΡΟ 12 
Ταμειακή Διαχείριση 

Ο Ταμίαςτου Δήμου Μεσσαπίων σύμφωνα με το άρθρο 
12 του Οργανισμού του Κέντρου. Καταθέτει τα χρήματα 
που προέρχονται από έσοδα - Επιχορηγήσεις στην Αγρο¬ 
τική ή Εθνική Τράπεζα της Ελλάδας (υπ/μα Ψαχνών) και 
είναι μόνος που πραγματοποιεί τις αναλήψεις κατόπιν 
εντολής του Προέδρου του Δ.Σ. για την εξόφληση των δα¬ 
πανών βάσει νομίμων δικαιολογητικών, των καταστάσεων 
αποδοχών προσωπικού, απόδοσης Φ.Μ.Υ. και γενικά κά¬ 
θε υποχρέωσης του Κέντρου. 

Άρθρο 13 

Αδελφή επισκέπτρια 

Στο Ιατρείο του Κέντρου σύμφωνα με το άρθρο 16 παρ. 
3 υπηρετεί αδελφή Επισκέπτρια της οποίαςτα καθήκοντα 
ρυθμίζονται από το ανωτέρω άρθρο του οργανισμού. 

Άρθρο 14 

Εθελόντριες Κυρίες 

Σύμφωνα με το άρθρο 16 παρ. 8 του Οργανισμού Λει¬ 
τουργίας, οι εθελόντριες προσφέρουν τις υπηρεσίες 
τους στο Κέντρο κατά τις απογευματινές ώρες, εκτός του 
ωραρίου του προσωπικού. Οργανώνουν μαζί με την κοι¬ 
νωνική λειτουργό ή κοινωνιολόγο εκδηλώσεις του κέ¬ 
ντρου και γενικά συμμετέχουν σε όλα τα προγράμματα, 
βοηθώντας σημαντικά την επιτυχία τους. 

Άρθρο 15 

Δ. Προϊστάμενοι - Αναπλήρωση 

Σύμφωνα με το άρθρο 11 του Οργανισμού Λειτουργίας 
του Προσωπικού του ΚΑΠΗ, προΐσταται ο Πρόεδρος του 
Δ.Σ. Αναπληρωτή του Προέδρου του Δ.Σ. στη διοίκηση 
του προσωπικού είναι η αρχαιότερη κοινωνική λειτουρ¬ 
γός ή κοινωνιολόγος του Κέντρου σύμφωνα με το άρθρο 
Ιδπαρ.1 (β)του Οργανισμού Λειτουργίας του ΚΑΠΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 22 Μαρτίου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΙΑ ΚΕΛΑΛΗ 

